સામગ્રી: 2000ની સાલમાં નાગપુર ખાતે યોજાયેલી રાષ્ટ્રીય કાર્યકારિણીની બેઠકમાં ભાજપના તત્કાલીન અધ્યક્ષ બંગારૂ લક્ષ્મણે આ વાતનું આહ્વાન કર્યું હતું.

2003માં રાયપુર ખાતે ભાજપની રાષ્ટ્રીય કાર્યકારિણીની બેઠક યોજાઈ હતી, જેમાં અટલ બિહારી વાજપેયી, લાલકૃષ્ણ અડવાણી તથા જસવંતસિંહ સમક્ષ ભાજપના તત્કાલીન અધ્યક્ષ વેંકૈયા નાયડૂએ ગર્જના કરી હતી.

નાયડૂએ કહ્યું હતું, "ભાજપમાં એકતા છે અને ભાજપમાં સ્પષ્ટતા છે. લોકો ભાજપ તથા સાથી પક્ષોને વધુ એક મોટી તક આપવા ચાહે છે."

તમે આ વાંચ્યું કે નહીં?

2004માં લોકસભાની ચૂંટણીઓ યોજાઈ, જેમાં ભાજપના નેતૃત્વમાં સત્તાધીશ નેશનલ ડેમૉક્રેટિક અલાયન્સ (એનડીએ)નો કારમો પરાજય થયો અને ભાજપે ગાદી છોડવી પડી.

ગઈકાલે અને આજે

14 વર્ષ ફાસ્ટ ફોરવર્ડ બાદ નજર કરીએ શનિવાર (આઠમી સપ્ટેમ્બર)ના દિવસે નવી દિલ્હીમાં યોજાયેલી ભાજપની વધુ એક રાષ્ટ્રીય કાર્યકારિણીની બેઠક પર.

"આપણી પાસે દુનિયાના સૌથી લોકપ્રિય નેતા નરેન્દ્ર મોદી છે." ભાજપના અધ્યક્ષ અમિત શાહે રાષ્ટ્રિય કાર્યકારિણીમાં આ વાતનો હુંકાર કર્યો.

સ્વાભાવિક રીતે તેમનો ઇશારો આગામી લોકસભા ચૂંટણી તથા તે પૂર્વે યોજાનારી રાજસ્થાન, મધ્ય પ્રદેશ, સહિત પાંચ વિધાનસભા ચૂંટણીઓ તરફ હતો.

દિલ્હીમાં એક વિખ્યાત ફાઇવ-સ્ટાર હોટલની પાસે આંબેડકર ઇન્ટરનેશનલ સેન્ટર આવેલું છે, જેનું ઉદ્ઘાટન ગત વર્ષે વડા પ્રધાન નરેન્દ્ર મોદીએ કર્યું હતું.

આજે આંબેડકર સેન્ટર ભાજપના ભગવા રંગના બેનરોથી સજાવેલું છે અને દરેક તરફ દિવંગત નેતા અટલ બિહારી વાજપેયીની તસવીર જોવા મળી રહી છે. 

અંદર હોલમાં વાજપેયીની કવિતાઓ ઉપરાંત પરવેઝ મુશર્રફ સાથે થયેલી મુલાકાત, સંયુક્ત રાષ્ટ્ર સંઘમાં તેમનું ભાષણ તથા ડઝનબંધ રેલીઓને સંબોધનની તસવીરો મૂકવામાં આવી છે. 

અંદરથી લઈને બહાર રસ્તા સુધી લગભગ દરેક બેનર પર સૌથી મોટી તસવીર નરેન્દ્ર મોદીની છે. તેની પાસે ભાજપના અધ્યક્ષ અમિત શાહની તસવીર છે. 

રાજનાથસિંહ, અરૂણ જેટલી, સુષમા સ્વરાજ તથા નીતિન ગડકરી જેવા નેતાઓની તસવીર પણ બેનર પર છે, પરંતુ તે ઉપરોક્ત બંને નેતાઓની સરખામણીએ અડધાં કદની છે. 

થોડીક મહેનત કર્યાં બાદ એક બેનર પર લાલકૃષ્ણ અડવાણી તથા મુરલી મનોહર જોશીની તસવીરો એક બેનર પર જોવા મળી. એ તસવીર પર માત્ર આ બે 'માર્ગદર્શક' હતા અને બીજું કોઈ નહીં.

દલિતો પર ફોકસ

શનિવારે સવારે અમિત શાહ ત્યાં પહોંચ્યા એટલે ડૉ. ભીમરાવ આંબેડકરની તસવીરને ફૂલ ચડાવીને પ્રણામ કર્યાં.

ગત તમામ વર્ષો દરમિયાન પાર્ટીની આ...\nઅગાઉની સામગ્રીનો સારાંશ નીચે મુજબ કરી શકાય છે:
"આપણાં લોકલાડીલા વડા પ્રધાન અટલજીના ઘૂંટણનું ઓપરેશન તા. 10મી ઑક્ટોબરે થશે અને અમે તેમના સ્વસ્થ જીવનની કામના કરીએ છીએ. પાર્ટીએ દલિત તથા પછાત વર્ગના લોકોના ઉત્થાન માટે 10 સૂત્રીય એક્શન પ્લાન બનાવ્યો છે. ઉત્તર પ્રદેશ, પશ્ચિમ બંગાળ, પંજાબ, કેરળ, આસામ તથા તામિલનાડુની વિધાનસભાની ચૂંટણીની તૈયારીમાં લાગી જવાનું છે."